stanford-oval/wikipedia huggingface dataset:
Paul Allen

| Paul Allen |
| --- | --- |
 Paul Allen vuonna 2013.
Henkilötiedot
Syntynyt: 21. tammikuuta 1953
Kuollut: 15. lokakuuta 2018 (65 vuotta) Seattle, Yhdysvallat
Muut tiedot
Yritys:  Microsoft
Aiheesta muualla
www.paulallen.com
Paul Gardner Allen (21. tammikuuta 1953 – 15. lokakuuta 2018 Seattle, Yhdysvallat) oli yhdysvaltalainen liikemies, sijoittaja ja hyväntekijä. Allen oli toinen Microsoftin perustajista yhdessä Bill Gatesin kanssa. Hän irtautui yhtiöstä jo 1983, mutta yhtiön osakkeiden ja jatkosijoitusten ansiosta hän oli varakas. Forbes-lehti arvioi hänet maailman 37. rikkaimmaksi ihmiseksi vuonna 2010. Hänen omaisuutensa arvo oli tuolloin noin 13,5 miljardia dollaria, joista viisi miljardia Microsoftin osakkeissa.
Allen vastasi 15. heinäkuuta 2010 Bill Gatesin miljardööreille esittämään haasteeseen lahjoittaa omaisuudestaan vähintään puolet hyväntekeväisyyteen. Allen lupasi testamentata suurimman osan omaisuudestaan hyväntekeväisyyteen. Allenin suurta omaisuutta ja hyväntekeväisyyshankkeita hallinnoidaan hänen perustamassaan Vulcan Inc. -yrityksessä.
Allen omisti kolme ammattilaisurheilujoukkuetta: NFL:n Seattle Seahawksin (vuodesta 1997), NBA:n Portland Trail Blazersin (vuodesta 1988) sekä MLS:n Seattle Sounders FC:n (osaomistaja vuodesta 2009).
Allen haastoi vuonna 2010 oikeuteen patenttirikkomuksista yksitoista suurta teknologiayhtiöitä, joukossa muun muassa Google, Apple, Facebook, Yahoo ja eBay. Allenin mukaan yhtiöt olivat rikkoneet hänen omistamansa yhtiön Interval Licensingin oikeuksia. Interval Licensing omistaa useita patentteja, jotka ovat alun perin kuuluneet Allenin ja David Liddlen vuonna 1992 perustamalle Interval Research -yritykselle.
Paul Allenin sisko ja Vulcanin toimitusjohtaja Jody Allen julkisti 15. marraskuuta 2009 tiedon, että Paulilla oli diagnosoitu non-Hodgkin-lymfooma eli imusolmukesyöpä. Myös Allenin ero Microsoftista vuonna 1983 johtui taistelusta syöpää vastaan. Syöpä uusiutui vuoden 2018 syksyllä, ja hän kuoli 15. lokakuuta 2018 tautiin liittyviin komplikaatioihin.
Aiheesta muualla

Kuvia tai muita tiedostoja aiheesta Paul Allen Wikimedia Commonsissa
Paul Allenin kotisivu
Microsoftin Bill Gatesin kanssa perustanut Paul Allen on kuollut Helsingin Sanomat.  16.10.2018. Viitattu 16.10.2018.
Onni Boman

| Onni Boman> Henkilötiedot |
| --- | --- |
Syntynyt: 4. joulukuuta 2001 (ikä 22) Paisley, Skotlanti
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  97 kg
Seura
Seura:  Urho
Sarja:  II-divisioona
Pelinumero:  13
Pelaajaura
Pääsarjaura:  2022–
Aik. seurat:  JYP (SML) KeuPa HT (Mestis)
Onni Boman (s. 4. joulukuuta 2001 Paisley, Skotlanti, Yhdistynyt kuningaskunta) on suomalainen jääkiekkoilija, joka pelaa II-divisioonajoukkue Suolahden Urhossa. Hän on pelipaikaltaan keskushyökkääjä.
Ura

Boman syntyi Skotlannin Paisleyssa, kun hänen isänsä Antti pelasi tuolloin Paisley Piratesin joukkueessa. Boman vietti lapsuutensa kuitenkin suurimmaksi osaksi Jyväskylässä. Hän on JYPin kasvatti. Boman oli kaudella 2017–2018 B-nuorten SM-sarjassa 11 syöttöpisteellään joukkueensa paras syöttäjä Joni Airon ja Iiro Hietakankaan kanssa. Kaudella 2020–2021 hän nousi JYPin U20-joukkueen varakapteeniksi. Boman jakoi tehoilla 9+18=27 joukkueen sisäisen pistepörssin toisen sijan Jesse Helanderin kanssa edellään Joakim Kemell.
Kaudeksi 2021–2022 Boman nimettiin JYPin U20-joukkueen kapteeniksi. Hän jakoi tehoilla 12+14=26 joukkueen sisäisen pistepörssin voiton Jesse Helanderin kanssa. Boman debytoi kauden aikana myös JYPin SM-liigajoukkueessa, jossa hän pelasi kolme runkosarjaottelua ilman tehopisteitä. Boman teki liigadebyyttinsä 7. helmikuuta 2022 Tapparaa vastaan. Hänelle avautui paikka JYPin kokoonpanosta, kun joukkueesta oli useita pelaajia sivussa koronavirustartuntojen ja kausiflunssan vuoksi. Boman merkittiin JYPin nelossentteriksi laidoilleen toinen debytantti, Atte Tiitinen sekä Santeri Koskela. Hän sai ottelussa jääaikaa 9.14 minuuttia. Boman pelasi myös yhden ottelun lainalla Mestis-joukkue KeuPa HT:ssä joulukuussa 2021.
Kaudeksi 2022–2023 Boman siirtyi vuoden mittaisella sopimuksella KeuPa HT:n Mestis-joukkueeseen. Hän pelasi siellä varsinaisella tulokaskaudellaan 43 runkosarjaottelua tehopistein 4+1=5 ja yhden playoff-ottelun ilman tehopisteitä. Boman pelasi myös neljä Suomen Cupin ottelua tehopistein 1+2=3.
Boman siirtyi kaudeksi 2023–2024 vuoden mittaisella sopimuksella II-divisioonajoukkue Suolahden Urhoon.
Muuta

Bomanin isä Antti pelasi omalla urallaan puolustajana yhteensä 139 SM-liigaottelua Porin Ässissä ja Tapparassa. Hän loi pääsarjauraa myös Ranskassa, Britanniassa ja Norjassa sekä pelasi myös Saksan ja Ruotsin alemmissa sarjoissa. Antti toimii nykyään erotuomarina SM-liigassa, mutta hän on luonut myös kansainvälistä tuomariuraa. Onnin pikkuvelipuoli Otto Boman pelaa puolustajana Rauman Lukon U16-joukkueessa.
Opinsaunan kiuas

Opinsaunan kiuas
| --- | --- |
Suojeltu:  rekisteröity arkeologinen kohde Suomessa (d) 
Koordinaatit:  fi 
muokkaa - muokkaa wikitekstiä - muokkaa Wikidataa
Opinsaunan kiuas on muistomerkki Jyväskylän Isossa Haapasaaressa. Muistomerkin ovat pystyttäneet Jyväskylän seminaarin opiskelijat vuosina 1867–1937.
Vuosiluku kivessä.
Daley Blind

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daley Blind
Syntymäaika: 9. maaliskuuta 1990 (ikä 34)
Syntymäpaikka: Amsterdam, Alankomaat
Pelipaikka: puolustava keskikenttäpelaaja/puolustaja
Pituus: 180 cm
Seura
Seura: Girona
Pelinumero: 17
Junioriseurat
1995–1998: AFC
1998–2008: Ajax
Seurat
| Vuodet | Seura | O | (M) |
| 2008–2014 | Ajax | 102 | (3) |
| 2010 | → Groningen (laina) | 17 | (0) |
| 2014–2018 | Manchester United | 90 | (4) |
| 2018–2023 | Ajax | 124 | (7) |
| 2023 | Bayern München | 4 | (0) |
| 2023– | Girona | 42 | (1) |
Maajoukkue
| 2004 | Alankomaat U15 | 1 | (0) |
| 2006 | Alankomaat U16 | 4 | (0) |
| 2006–2007 | Alankomaat U17 | 13 | (3) |
| 2007–2009 | Alankomaat U19 | 16 | (0) |
| 2009–2013 | Alankomaat U21 | 23 | (0) |
| 2013– | Alankomaat | 108 | (3) |
 Seurajoukkueuran tilastot kattavat vain kansalliset sarjat, päivitetty 20. lokakuuta 2024.  Maajoukkueuran tilastot päivitetty 20. lokakuuta 2024.
Daley Blind (s. 9. maaliskuuta 1990 Amsterdam, Pohjois-Hollannin provinssi, Alankomaat) on alankomaalainen jalkapalloilija, joka edustaa Primera Divisiónissa pelaavaa Gironaa. Hän on jalkapalloilija Danny Blindin poika.
Ura > Seurajoukkue

Blind aloitti ammattilaisuransa amsterdamilaisessa AFC Ajaxissa 17-vuotiaana pelaten ensin Ajaxin nuorten joukkueissa. Ensimmäisen ottelunsa Blind pelasi 7. joulukuuta 2008 Volendamia vastaan. Tulokaskaudellaan hän pelasi viisi ottelua. Joulukuussa 2009 Blind teki Ajaxin kanssa sopimuksen, joka päättyi kesäkuussa 2013. Tammikuussa 2010 Blind siirtyi lainalle loppukaudeksi Groningeniin, jossa pelasi 17 ottelua. Hän palasi takaisin Ajaxiin kaudelle 2010-11 ja pelasi kymmenen ottelua. Kaudella 2011-12 hän pelasi 21 ottelua ja kaudella 2012-13 34 ottelua tehden kaksi maalia. Hänet valittiin kauden päätteeksi Ajaxin parhaaksi pelaajaksi. Seuraavalla kaudella Blind pelasi 29 ottelua tehden yhden maalin. Ajaxin valmentaja Frank de Boer peluutti Blindiä puolustavana keskikenttäpelaajana eikä enää vasempana puolustajana. Kauden päätteeksi Blind valittiin vuoden parhaaksi alankomaalaiseksi jalkapalloilijaksi. Hän voitti Ajaxissa Alankomaiden-mestaruuden 2011, 2012, 2013 ja 2014 sekä Alankomaiden supercupin 2013.
Loppukesästä 2014 Blind siirtyi 13,8 miljoonan punnan siirtosummalla Manchester Unitediin. Hänen sopimuksensa pituus on neljä vuotta. Ensimmäisen ottelunsa uudessa seurassaan Blind pelasi 14. syyskuuta Queens Park Rangersia vastaan. Avauskaudellaan hän pelasi 25 liigaottelua tehden kaksi maalia. Toisella kaudella hän teki 35 liigaottelussa yhden maalin ja pelasi kaikki seitsemän ottelua Unitedin voittaessa FA Cupin. Kolmannella kaudellaan 2016–2017 hän teki 23 liigaottelussa yhden maalin. Unitedin voittamassa Eurooppa-liigassa hän pelasi 11 ottelua mukaan lukien finaali. Voittoisassa liigacupissa hän pelasi kolmella alkukierroksella. Viimeisellä Manchesterin-kaudellaan 2017–2018 hän pelasi vain seitsemän liigaottelua.
Blind palasi Ajaxiin 16 miljoonan euron siirtosummalla kesällä 2018. Ensimmäisellä kaudellaan hän voitti tuplamestaruuden: Eredivisiessa hän sekä teki että syötti viisi maalia, Alankomaiden cupin finaalissa hän teki voittomaalin. Mestarien liigassa hän pelasi täyden ajan kaikissa 12 otteluissa Ajaxin edetessä välieriin. Seuraava kausi alkoi Alankomaiden supercupin voitolla. Kaudella 2020–2021 hän oli jälleen voittamassa sekä liigaa että cupia. Kaudella 2021–2022 hän voitti liigamestaruuden. Hän pelasi Ajaxissa neljän ja puolen kauden aikana 124 Eredivisienin ottelua, joissa hän teki seitsemän ja syötti 11 maalia. Mestarien liigan 35 ottelussa hän teki yhden maalin.
Blind siirtyi ilmaissiirrolla Bundesliigan Bayern Müncheniin tammikuussa 2023. Hän pelasi neljä bundesliigaottelua Bayernin voittaessa mestaruuden. Kesällä 2023 hän siirtyi ilmaissiirrolla Primera Divisiónin Gironaan, jossa hän pelasi kaudella 2023–2024 Espanjan liigassa 34 ottelua ja teki maalin tammikuussa Atlético Madridia vastaan.
Ura > Maajoukkue

Blind pelasi ensimmäisen ottelunsa maajoukkueessa 6. helmikuuta 2013 ystävyysottelussa Italiaa vastaan. Hän pelasi Brasilian MM-kilpailuissa 2014 avauskokoonpanossa joukkueensa kaikissa seitsemässä ottelussa ja teki maalin voittoisassa pronssiottelussa Brasiliaa vastaan. Kesällä 2021 pelatuissa EM-kilpailuissa hän pelasi avauskokoonpanossa Alankomaiden kaikki neljä ottelua. Qatarin MM-kilpailuissa 2022 hän oli avauskokoonpanossa joukkueensa kaikissa viidessä ottelussa, ja neljännesvälierässä Yhdysvaltoja vastaan hän teki joukkueensa toisen maalin ja syötti kolmannen. EM-kilpailuissa 2024 hän pääsi kentälle vain Romaniaa vastaan pelatun neljännesvälierän lopussa.
Blind on syyskuun 2024 loppuun mennessä pelannut yhteensä 108 maaottelua, jotka viittä lukuun ottamatta avauskokoonpanossa, ja tehnyt niissä kolme maalia: kaksi MM-kilpailuissa ja yhden marraskuussa 2014 ystävyysottelussa Meksikoa vastaan.
Tilastot > Seurajoukkue

Tilanne 26. toukokuuta 2024
| Joukkue> Kausi | Joukkue | Liiga> Ottelut | Liiga> Maalit | Cup> Ottelut | Cup> Maalit | Maanosan sisäiset> Ottelut | Maanosan sisäiset> Maalit |
| --- | --- | --- | --- | --- | --- | --- | --- |
| 2008–2009 | AFC Ajax | 5 | 0 | 0 | 0 | 1 | 0 |
| 2009–2010 | AFC Ajax | 0 | 0 | 0 | 0 | 0 | 0 |
| 2009–2010 | FC Groningen | 19 | 0 | 0 | 0 | 0 | 0 |
| 2010–2011 | AFC Ajax | 10 | 0 | 4 | 0 | 4 | 0 |
| 2011–2012 | AFC Ajax | 21 | 0 | 1 | 0 | 3 | 0 |
| 2012–2013 | AFC Ajax | 34 | 2 | 3 | 0 | 8 | 0 |
| 2013–2014 | AFC Ajax | 29 | 1 | 6 | 0 | 8 | 0 |
| 2014–2015 | AFC Ajax | 3 | 0 | 0 | 0 | 0 | 0 |
| 2014–2015 | Manchester United | 25 | 2 | 4 | 0 | 0 | 0 |
| 2015–2016 | Manchester United | 35 | 1 | 9 | 1 | 12 | 0 |
| 2016–2017 | Manchester United | 23 | 1 | 4 | 0 | 11 | 0 |
| 2017–2018 | Manchester United | 7 | 0 | 4 | 0 | 6 | 1 |
| 2018–2019 | AFC Ajax | 34 | 5 | 5 | 1 | 18 | 0 |
| 2019–2020 | AFC Ajax | 20 | 0 | 2 | 0 | 11 | 0 |
| 2020–2021 | AFC Ajax | 23 | 1 | 3 | 0 | 8 | 0 |
| 2021–2022 | AFC Ajax | 34 | 1 | 3 | 0 | 8 | 1 |
| 2022–2023 | AFC Ajax | 13 | 0 | 0 | 0 | 5 | 0 |
| 2022–2023 | Bayern München | 4 | 0 | 1 | 0 | 0 | 0 |
| 2023–2024 | Girona | 34 | 1 | 3 | 2 | 0 | 0 |
Tilastot > Maajoukkue

Tilanne 30. syyskuuta 2024
| Vuosi | Ottelut | Maalit |
| --- | --- | --- |
| 2013 | 8 | 0 |
| 2014 | 17 | 2 |
| 2015 | 9 | 0 |
| 2016 | 8 | 0 |
| 2017 | 10 | 0 |
| 2018 | 8 | 0 |
| 2019 | 9 | 0 |
| 2020 | 5 | 0 |
| 2021 | 14 | 0 |
| 2022 | 11 | 1 |
| 2023 | 5 | 0 |
| 2024 | 4 | 0 |
| Maajoukkuemaalit> # | Maajoukkuemaalit> Päivä | Maajoukkuemaalit> Vastustaja | Maajoukkuemaalit> Ottelutyyppi | Maajoukkuemaalit>  |
| --- | --- | --- | --- | --- |
| 1. | 12. heinäkuuta 2014 | Brasilia | MM-kilpailujen pronssiottelu |  |
| 2. | 12. marraskuuta 2014 | Meksiko | Ystävyysottelu |  |
| 3. | 3. joulukuuta 2022 | Yhdysvallat | MM-kilpailujen neljännesvälierä |  |
Saavutukset

Bundesliigan voitto 2023
Eredivisien voitto 2011, 2012, 2013, 2014, 2019, 2021 ja 2022
KNVB-cup: 2019 ja 2021
Alankomaiden supercup: 2013 ja 2019
MM-kilpailujen pronssimitali 2014
AFC Ajaxin vuoden pelaaja 2012–2013
Alankomaiden paras pelaaja 2014
FA Cup: 2016
Englannin liigacup: 2017
Eurooppa-liiga: 2017
Aiheesta muualla

Kuvia tai muita tiedostoja aiheesta Daley Blind Wikimedia Commonsissa
Alankomaiden joukkue – Jalkapallon MM-kilpailut 2014
1 Cillessen |
2 Vlaar |
3 de Vrij |
4 Martins Indi |
5 Blind |
6 de Jong |
7 Janmaat |
8 de Guzmán |
9 van Persie |
10 Sneijder |
11 Robben |
12 Verhaegh |
13 Veltman |
14 Kongolo |
15 Kuyt |
16 Clasie |
17 Lens |
18 Fer |
19 Huntelaar |
20 Wijnaldum |
21 Depay |
22 Vorm |
23 Krul |
Valmentaja van Gaal
Alankomaiden joukkue – Jalkapallon EM-kilpailut 2020
1 Stekelenburg |
2 Veltman |
3 de Ligt |
4 Aké |
5 Wijndal |
6 de Vrij |
7 Berghuis |
8 Wijnaldum |
9 L. de Jong |
10 Depay |
11 Promes |
12 van Aanholt |
13 Krul |
14 Klaassen |
15 de Roon |
16 Gravenberch |
17 Blind |
18 Malen |
19 Weghorst |
20 van de Beek |
21 F. de Jong |
22 Dumfries |
23 Bizot |
24 Koopmeiners |
25 Timber |
26 Gakpo |
Valmentaja de Boer
Alankomaiden joukkue – Jalkapallon MM-kilpailut 2022
1 Pasveer |
2 Timber |
3 de Ligt |
4 van Dijk |
5 Aké |
6 de Vrij |
7 Bergwijn |
8 Gakpo |
9 L. de Jong |
10 Depay |
11 Berghuis |
12 Lang |
13 Bijlow |
14 Klaassen |
15 de Roon |
16 Malacia |
17 Blind |
18 Janssen |
19 Weghorst |
20 Koopmeiners |
21 F. de Jong |
22 Dumfries |
23 Noppert |
24 Taylor |
25 Simons |
26 Frimpong |
Valmentaja van Gaal
Alankomaiden joukkue – Jalkapallon EM-kilpailut 2024
1 Verbruggen |
2 Geertruida |
3 de Ligt |
4 van Dijk |
5 Aké |
6 de Vrij |
7 Simons |
8 Wijnaldum |
9 Weghorst |
10 Depay |
11 Gakpo |
12 Frimpong |
13 Bijlow |
14 Reijnders |
15 van de Ven |
16 Veerman |
17 Blind |
18 Malen |
19 Brobbey |
20 Maatsen |
21 Zirkzee |
22 Dumfries |
23 Flekken |
24 Schouten |
25 Bergwijn |
26 Gravenberch |
Valmentaja Koeman
Daley Blind Alankomaiden maajoukkueessa.
Andrea Doria (amiraali)

| Andrea Doria |
| --- | --- |

Henkilötiedot
Syntynyt: 30. marraskuuta 1466 Oneglia, Milanon herttuakunta
Kuollut: 25. marraskuuta 1560 (93 vuotta) Genova, Genovan tasavalta
Koulutus ja ura
Tutkimusalue:  Politiikka ja sotilaalliset asiat
   
 Nimikirjoitus
Andrea Doria (30. marraskuuta 1466 Oneglia, Milanon herttuakunta – 25. marraskuuta 1560 Genova, Genovan tasavalta) oli genovalainen amiraali, kondottieeri (palkkasoturi) ja valtiomies. Hän oli 1500-luvun suurimpia sotapäälliköitä, mutta tunnettiin myös petollisena, ahneena ja julmana miehenä.
Aiheesta muualla

Kuvia tai muita tiedostoja aiheesta Andrea Doria (amiraali) Wikimedia Commonsissa
Euroopan kaukovaellusreitistö

Euroopan kaukovaellusreitistö muodostuu useasta Euroopassa sijaitsevasta pitkästä vaellusreitistä. Ne kulkevat usean valtion halki ja ovat tyypillisesti useita tuhansia kilometrejä pitkiä. Kaukovaellusreittejä on kaksitoista ja niitä kulkee itä–länsi- ja etelä–pohjoinen-suunnissa. Reitistön on perustanut Euroopan vaellusliitto (European Ramblers' Association), jonka jäsenet vastaavat reitin merkitsemisestä ja huollosta. Reitit seuraavat pääasiassa olemassa olevia eri valtioiden alueella sijaitsevia vaellusreittejä.
Suomen läpi kulkee kaksi kaukovaellusreittiä, E6 ja E10. E6:n osuus Suomen alueella alkaa Kilpisjärveltä ja päättyy Turkuun, josta se jatkuu Ruotsiin ja Tanskaan. E10 puolestaan kulkee Nuorgamista Hankoon ja edelleen Saksaan. Molemmat reitit hyödyntävät muun muassa UKK-reittiä.
| # | Kartta | Reitti |
| --- | --- | --- |
| E1 |  | Norja • Ruotsi • Tanska • Saksa • Sveitsi • Italia |
| E2 |  | Irlanti • Iso-Britannia • Hollanti • Belgia • Luxemburg • Ranska |
| E3 |  | Espanja • Ranska • Belgia • Luxemburg • Saksa • Tšekki • Puola • Slovakia • Unkari • Romania • Bulgaria • Turkki |
| E4 |  | Espanja • Ranska • Sveitsi • Saksa • Itävalta • Unkari • Romania • Bulgaria • Kreikka • Kypros |
| E5 |  | Ranska • Sveitsi • Saksa • Itävalta • Italia |
| E6 |  | Suomi • Ruotsi • Tanska • Saksa • Itävalta • Slovenia • Kreikka • Turkki |
| E7 |  | Espanja • Andorra • Ranska • Italia • Slovenia • Unkari |
| E8 |  | Irlanti • Iso-Britannia • Hollanti • Saksa • Itävalta • Slovakia • Puola • Ukraina •Romania • Bulgaria • Turkki |
| E9 |  | Portugali • Espanja • Ranska • Iso-Britannia • Belgia • Hollanti • Saksa • Puola • Venäjä • Liettua • Latvia • Viro |
| E10 |  | Suomi • Saksa • Tšekki • Itävalta • Italia • Ranska • Espanja |
| E11 |  | Hollanti • Saksa • Puola |
| E12 |  | Espanja • Ranska • Italia |
Aiheesta muualla

Kuvia tai muita tiedostoja aiheesta Euroopan kaukovaellusreitistö Wikimedia Commonsissa
Berean Fellowship of Churches

| Berean Fellowship of Churches |
| --- | --- |
Suuntautuminen:  protestantismi
Teologia:  baptismi
Toiminta-alue:   Yhdysvallat
Päätoimipaikka:  Broken Bow, Nebraska
Perustettu:  1932
Aiheesta muualla
Sivusto
Infobox OKVirheellinen NIMI-arvo: 
Berean Fellowship of Churches on yhdysvaltalainen baptistinen kirkkokunta. Kirkkokunta perustettiin 21. elokuuta 1932 Nebraskan North Plattessa. Aluksi kirkkokunta tunnettiin nimellä Church of the Open Bible, mutta vuonna 1935 nimi muutettiin muotoon Berean Fundamental Church. Kirkkokunnalla on nykyisin 57 seurakuntaa eri osavaltioissa.
Kirkkokunnan seurakunnat vihkivät ainoastaan miehiä seurakunnan paimenen tehtäviin. Sekä miehiä että naisia voidaan valtuuttaa tiettyihin tehtäviin seurakunnissa, mutta vain kolmen vuoden ajaksi. Luvat voidaan kuitenkin uusia kolmen vuoden jälkeen. Yhteisön paikallisseurakunnat ovat itsehallinnollisia ja niitä johtaa usein vanhimmisto tai vanhin.
Nugzari Tsurtsumia

Nugzari Tsurtsumia vuonna 2021.
Nugzari Tsurtsumia (georg. ნუგზარი წურწუმია; 25. helmikuuta 1997 – 3. heinäkuuta 2024) oli georgialainen kreikkalais-roomalainen painija, joka kilpaili 55 kg:n painoluokassa. Voitettuaan lukuisia mitaleja useista kansainvälisistä turnauksista, Tsurtsumiasta tuli maailmanmestari vuoden 2019 painin maailmanmestaruuskilpailuissa Nursultanissa, Kazakstanissa.
Sten Berglund

Sten Erik Artur Berglund (10. elokuuta 1947 Järbo – 25. elokuuta 2024 Örebro) oli ruotsalainen valtiotieteilijä. Hän oli Helsingin yliopiston valtio-opin professori 1984–1992 ja Åbo Akademin valtio-opin (tiedotusoppi) professori Österbottens högskolanissa vuodesta 1992. Hän tutki osallistumista, äänestämistä ja Itä-Euroopan valtioiden poliittisia järjestelmiä.
Berglund palasi Ruotsiin 1995 Örebrohon silloiseen korkeakouluun, myöhemmin yliopisto, valtiotieteiden professoriksi.
Hans Rotmo

| Hans Rotmo |
| --- | --- |
 Rotmo vuonna 1982.
Henkilötiedot
Koko nimi:  Hans Per Rotmo
Syntynyt: 10. maaliskuuta 1948 Verdal, Norja
Kuollut: 24. lokakuuta 2024 (76 vuotta)
Ammatti:  laulaja, kirjailija
Taiteilija
Salanimi:  Ola Uteligger
Hans Per Rotmo (10. maaliskuuta 1948 Verdal – 24. lokakuuta 2024) oli norjalainen laulaja-lauluntekijä ja kirjailija. Hän valmistui Oslon yliopistosta vuonna 1973 pääaineenaan historia. Rotmon musiikkiura alkoi 1960-luvulla Valley Boys -nimisessä yhtyeessä, ja 1973 hän perusti oman Vømmøl Spellmannslag -yhtyeensä, joka teki poliittisia folkrock-lauluja. Ne kertoivat kuvitteellisen Vømmøldalenin kylän kautta Norjan syrjäseutujen asukkaiden kohtaamista vaikeuksista. Yhtye voitti Spellemannprisenin vuonna 1976. Rotmolla oli myös Heimevernslaget-niminen yhtye, joka julkaisi kolme albumia 1978–1979 ja teki paluun vuonna 2021. Soolouraa Rotmo teki Ola Uteligger -taiteilijanimellä. 2010-luvulla hän kuului Trossetrua Bandiin, jonka kappaleissa muun muassa arvosteltiin Norjan turvapaikkapolitiikkaa. Muusikon uransa ohella Rotmo julkaisi näytelmiä sekä Sendebudet-esikoisromaanin vuonna 2001.
Aiheesta muualla

Kuvia tai muita tiedostoja aiheesta Hans Rotmo Wikimedia Commonsissa
Oloksen tuulivoimapuisto

| Oloksen tuulivoimapuisto |
| --- | --- |
 Olostunturin tuulivoimapuisto Muoniossa, heinäkuu 2013
Valtio:  Suomi
Sijainti:  Muonio
Koordinaatit:  67°55′19″N, 23°48′04″E
Valmistunut:  1998
Laajennettu:  1999
Perustaja:  Kemijoki 
Rakennuttaja:  Kemijoki & Tunturituuli Oy 
Omistaja:  Tunturituuli Oy 
Tuulivoimapuisto
Tyyppi:  maatuulivoimalaitos
Korkeus:  480–510 m 
Tuulivoimalat:  5 × Bonus B44 (600 kW) 
Kapasiteetti:  3 MW  
Vuosituotanto:  3,7–5,8 GWh 
 fiOloksen tuulivoimapuisto 
Commons:  luokka
Näkymä Olostunturille Rovaniemen tieltä (kantatie 57).
Tuulivuisto nähtynä Särkijärveltä.
Oloksen tuulivoimapuisto tai Olostunturin tuulivoimapuisto on Lapin Muonio Olostunturilla sijaitseva tuulivoimapuisto, jossa toimii viisi tuulivoimalaitosta. Niiden kokonaiskapasiteetti on 3,0 megawattia ja vuosituotanto on noin 3,7–5,8 gigawattituntia . Tuulivoimapuiston on rakentanut Kemijoki ja Tunturituuli, sen omistaa Tunturituuli, joka myös operoi sitä.
Yleistä

Tuulipuiston viisi tuulivoimalaitosta sijaitsevat yli 800 metriä pitkässä rivissä tunturin kallioisen laen lounaispuolella. Voimaloita seuraa tie, joka alkaa tunturin koillispuolelta kantatieltä 79. Tie on samalla osa tunturin retkeilyreitistöä . Voimalat sijaitsevat 480–510 metrin korkeudella mpy.
Tuulivoimalaitokset ovat tanskalaisen Bonuksen valmistamaa B44-mallia, jonka napakorkeus on 41 metriä, tuuliturbiinin halkaisija 44 metriä, ja jonka kapasiteetti on 600 kilowattia eli 0,6 megawattia.
Tuulivoimayhdistyksen sivuilla tuulivoimaloiden luettelossa Oloksen voimaloiden valmistajaksi ilmoitetaan Siemens Gamesa, mikä lienee väärin. Bonus Energy on vuonna 2004 myyty Siemens Energylle, joka fuusioitui Gamesan kanssa vuonna 2017.
Historiaa

Tuulivoimapuistoa on rakennettu kahdessa vaiheessa. Ensimmäisen vaiheen (Olos I-vaihe) rakennuttu Kemijoki Oy vuonna 1998. Se kytkettiin sähköverkkoon marraskuussa. Fortumin tytäryhtiö Tunturituuli Oy perustettiin joulukuussa 1998 ja se osti Kemijoelta Paljasselän-, Lammasoavin- ja Oloksen I-vaiheen tuulivoimalaitokset. Seuraavana vuonna Tunturituuli rakensi Oloksen II-vaiheen, joka kytkettiin kantaverkkoon syyskuussa 1999. Olos I muodostui kahdesta ja Olos II kolmesta voimalaitoksesta.
Tuulivoiman käyttökelpoisuutta arktisissa oloissa tutkittiin 1990-luvulla Pyhätunturin tuulivoimalaitoksella. Tuuliolosuhteiden perusteella talvi (loka-tammikuu) vaikutti alkuun lupaavammalta tuotantokaudeksi, mutta tuuliturbiinin siipien jäätyminen laski tuottoa selvästi. Ratkaisuksi toivottiin lämmitettäviä siipiä, mutta siltikin parhaat kaudet ovat syys-lokakuu ja maalis-toukokuu. Voimaloiden sähköntuotanto on ollut Fortumille pettymys, mikä johtuu yhtiön mukaan juuri jäätymisestä ja tykkylumesta.
Lapin Kansan haastattelussa povattiin tunturien tuulivoimaloille vielä 10 toimintavuotta, vaikka ne olivat silloin lähes 20 vuotta vanhoja.
Huomioita

↑  Tieto on luettu artikkelin Siemens Gamesan Historia-osiosta ja se on lähteistetty siellä.
Aiheesta muualla

Kuvia tai muita tiedostoja aiheesta Oloksen tuulivoimapuisto Wikimedia Commonsissa
Guayananerakkokolibri

| Guayananerakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  malaris
Kaksiosainen nimi
 Phaethornis malaris  (Nordmann, 1835) 

Katso myös
   Guayananerakkokolibri Wikispeciesissä   Guayananerakkokolibri Commonsissa 
Infobox OKNimi-testi OKIUCN-testi OK: 
Guayananerakkokolibri (Phaethornis malaris) on eteläamerikkalainen kiitäjälintu. Sen esiintymisalue käsittää mantereen pohjois- ja itäosat Andien itäpuolella, Kolumbiasta Brasiliaan, Boliviaan ja Peruun. Lajista tunnetaan kuusi alalajia. Alexander von Nordmann kuvaili lajin holotyypin Cayennesta vuonna 1835.
Tercera División RFEF

Tercera División RFEF on Espanjan jalkapalloilun viidenneksi korkein sarjataso kaudesta 2021-2022 lähtien. Sarja on jaettu 18 alueelliseen lohkoon. Kaikkiaan sarjassa pelaa 320 joukkuetta. Sarjan alapuolella pelataan aluesarjoja.